Med økonomisk opbakning fra Havemeyer og andre som hende satte Lucy Paul gang i en stadig mere konfrontatorisk serie af protester, der agiterede for stemmeret for kvinder. Louisine Havemeyer blev selv en velkendt kvindeforkæmper, og hun fik offentliggjort to artikler om sit arbejde for sagen i ''[[Scribner's Magazine]]''. Den første med titlen "Fængselsturneen: En militant husker tilbage" kom i maj 1922, og den anden, "Valgretsfaklen: En militant husker tilbage" i juni samme år.<ref>{{kilde | fornavn = Charlotte | efternavn = Gere | fornavn2 = Marina |efternavn2 = Vaizey | titel = Great women collectors | udgiver = P. Wilson | sted = London | år = 1999 | side = 138 | isbn = 0856675032 }}</ref> Hun havde deltaget i marcher ned af Fifth Avenue i New York og holdt tale i [[Carnegie Hall]] for et stående publikum som kulmination på en landsdækkende foredragsrundrejse. Et kendt billede viser fru Havemeyer med en elektrisk fakkel i stil med den i [[Frihedsgudinden]]s hånd sammen med andre kendte forkæmpere for kvinders valgret. Hendes forsøg på at brænde en statue af præsident Wilson uden for det Hvide Hus i 1919 vakte opmærksomhed over hele landet.
Kunst